Deal Castle

Deal Castle er et engelsk kystartillerifestning lokalisert i Deal i Kent. Det ligger mellom festningene Walmer Castle og det nå tapte Sandown Castle. Festningen ble opprettet på ordre av kong Henrik VIII av England som svar på trusselen mot fransk invasjon på 1500-tallet. Deal Castle var et av de siste festninger i England som var spesialbygd som en militærfestning som hadde kraft til både å beskytte og angripe. Sammen med de tilsvarende festningene Walmer og Sandown utgjorde disse en formidabel forsvarslinje langs Den engelske kanals kyst.«Deal Castle, Kent» , The Heritage Trail For Deal, spesielt, lå festningen kun 40 km fra den franske kysten. Også særskilt for festningene var at de hadde et grunnplan formet som en tudorrose, kongens eget familieemblem.

 Historie 
 Konstruksjon 
Deal Castle er et av de mest imponerende forsvarsfestningene som ble bygget av Henrik VIII mellom 1539 og 1540.Tidvis også karakterisert på engelsk vis som «Henrician Castles», «henrikianske festninger». De var artillerifestninger med kanonstillinger bygget som forsvar mot trussel av en fransk invasjon som kom med alliansen mellom Karl V av Det tysk-romerske rike og kong Frans I av Frankrike i 1538. Deal Castle og dens noe mindre nabofestninger, Walmer og Sandown, hadde til hensikt å dominere The Downs, et strategisk viktig havområde ved Den engelske kanal utenfor østkysten av Kent, mellom North og South Foreland sør i England. The Downs var et beskyttet av Goodwin Sands, en 16 km lang sandbanke som ligger rundt 9 km øst for Deal,Cloet, R. L. (1954): «Hydrographic Analysis of the Goodwin Sands and the Brake Bank» i: The Geographical Journal 120 (2): 203–215. doi:10.2307/1791536. JSTOR 1791536. og som er et ideelt sted for enhver invasjonsflåte. De tre festningene var i begynnelsen knyttet sammen med en lang festningsvoll, «fosse», forsterket ytterligere med tre mindre jordfestninger, eller brystvern. Disse skansene var formgitt av antikvaren og historikeren William Stukeley i 1725, men det er intet spor igjen av disse nå.Dover and Deal Heritage Scheme - Theme 3.4 – The Castles of the Downs: The Henrician Device Forts in Deal and Walmer  (PDF) Arkitekten for Deal Castle var antagelig den tyske ingeniøren Stefan von Haschenperg fra Böhmen. Hele skjemaet for forsvarsanlegget ved the Dawns ble fullført høsten 1540.Pettifer, Adrian (1995): English Castles: A Guide by Counties, Boydell Press, ISBN 0-85115-600-2. 9.114

 Anna av Kleve 
I henhold til en rekke kilder var det her Anna av Kleve oppholdt seg etter hennes lange sjøreise fra Tyskland. Hun gikk i land den 27. desember 1539 ved Deal hvor hun ble møtt av Thomas Cheyne, daværende Lord Warden av Cinque Ports, og fraktet til Deal Castle for å spise og hvile før hennes lange reise til London og Greenwich Palace, og hennes skjebnesvangre møte med Henrik VIII.«Henry VIII - Defender of the Realm» , Tudor History Tours«Anne of Cleves Lands at Deal – 27 December 1539» , The Anne Boleyn Files

 Senere tid 
I 1648, under den engelske borgerkrigen, ble Deal Castle beleiret, men etter dette var det aldri mer engasjert i noen form for militære handlinger. Det ble befestet under Napoleonskrigene og det ble også gjort mange endringer på 1700- og 1800-tallet. Guvernørens boliger ble ombygd på begynnelsen av 1800-tallet, kun for å bli ødelagt av tyske bomber under den andre verdenskrig. Fra mai 1940 og til september 1944 ble festningen benyttet som artilleriobservasjonspost og husrom og ly for det nærliggende Deals kystartilleristasjon med sjøartillerikanoner.«Deal Emergency Coastal Battery», English Heritage Monuments Record Festningen var også den offisielle boligen for kapteinen for Cinque Ports,«Walmer Castle to Deal Castle walk» . Kent County Council. men siden 1951 har det blitt eid og administrert av English Heritage, den britisk etat med ansvar for å bevare og administrere historiske monumenter i England.

 Beskrivelse 
Deal Castle er bygget av murstein av kalkstein fra Kent som kalles for «ragstone», og fransk stein fra Caen som ble tatt fra nedlagte klostre i nærheten etter at de var blitt oppløst. Om det var ved bevist formgiving eller ved tilfeldighet, er festningen formet som tudorrose. I sentrum er det en rund citadell eller borg i tre etasjer med seks halvsirkelformet, noe lavere tårn som går fra sentrum. Adskilt av en smal borggård eller ytre festningsmur er det ytterligere en rekke av seks lave halvsirkelformete bastioner som danner en borgmur. Øverste etasje på bastionene tjener som plattform for de tyngste kanonene. Hele festningen er beskyttet av en festningsgrav uten vann bekledd med stein som 20 meter vid og 5 meter dyp. Rundt første etasje på bastionene går et kontinuerlig galleri som kalles for «the rounds», «rundene», som er gjennomhullet av 53 åpninger eller skyteskår for håndvåpen som gjorde det mulig for forsvarerne å skute ned bunnen av festningsgraven om angriperne kom så langt. En åpning i fremspring forbinder rundene til bunnen av festningsgraven for et eventuelt motangrep. Den indre borgen og de ytre bastionene ble opprinnelig utformet med runde parapeter eller brystvern gjennomhullet av skyteskår for skytevåpen; en del av disse er bevart på to av bastionene på den vestlige siden, men de fleste er erstattet av ornamentale brystvern i 1732. Murene ble opprinnelig blandet med opp til 145 kanonåpninger i fem nivåer.«Deal Castle. TR 378-522 Kent England», Castleuk.net

De bastionene som er mest vest er høyere enn de andre og tjener som et vakthus. Opprinnelig var festningsgraven krysset av klaffebru av tømmer, men denne er i dag erstattet av en fast brofylling av stein. Åpningene for heiseanordningene er fortsatt synlige. På innsiden av porten i vakthuset ville enhver angriper passere et fallgitter, fem morderhull i taket av inngangspassasjen, en indre kanonåpning i den bakerste veggen på motsatt side av porten, og en ankomst til borggården i sikksakk. Den indre borgtårnet var boliger i fredstid, opprinnelig for en kaptein, fullmektig, portner og 16 artillerister og deres offiserer som bodde i den øverste etasjen. Første etasje hadde kjøkken og bakeri, ovnene og et ildsted har blitt bevart. I midten av underetasjen med hvelvet tak er det en stor brønn og ble også benyttet som lager for ammunisjon og forskninger.

 Senere endringer 
Det ble gjort endringer tidlig på 1700-tallet, blant annet konstruksjonen av en kapteins bolighus innenfor borggården på den østlige siden, omforming av mange av kanonportene i citadellet til vinduer og byggingen av et lanternebygg i tømmer på toppen av citadellet som hadde en klokke datert 1655. I 1802 ble det gjort ytterligere endringer og kapteinens boligkvarter ble revet og bygd på nytt, men ble ødelagt av tyske bomber under den andre verdenskrig. Til tross for disse endringene har Deal Castle blitt bevart med mye av sin opprinnelige struktur.Deal Castle (English Heritage Scheduling Report), The Gatehouse gazetteer

 Kapteiner 
Siden festningen ble bygd har Deal Castle hatt en kommanderende kaptein. Fram til tidlig på 1700-tallet kommanderte kapteinen garnisonen, men etter denne tiden ble tittelen kun benyttet som en hedersbetegnelse.

 År Kaptein 1540 Thomas Wingfield 1551 Thomas Boys 1569 John Baker 1572 Peter Hammond 1599 Matthew Bredgate 1611 Erasmus Finch 1611 William Byng 1625 Thomas Pulnetby 1643 William Batten 1648 Thomas Rainsborough 1648 Kaptein Wyne 1648 Major Samuel Kemm 1648 Oberst Nathaniel Rich 1653 Samuel Taverner 1660 William Byng 1661 Oberst Silius Titus 1671 Kaptein Francis Digby 1672 Francis, lord Hawley 1673 John Berry, Bt. 1690 Oberstløytnant Sir John Granville 1690 Francis Wheeler, Kt. (død 1694) 1745 John Norris 1777 Francis Godolphin Osborne, marki av Carmarthen 1786 George Augustus, 9. lord North 1799 Francis North, 4. jarl Guilford 1802 Robert Smith, 1. baron Carrington 1838 William Wellesley-Pole, lord Maryborough 1843 James Andrew Broun-Ramsay, jarl av Dalhousie 1847 Richard Charles Francis Meade, jarl av Clanwilliam 1879 John Robert Townshend, jarl av Sydney 1890 Farrer Herschell, 1. baron Herschell 1899 Lord George Francis Hamilton, P.C. 1923 Feltmarskalk John French, jarlen av Ypres 1925 Feltmarskalk Lord Edmund Allenby 1927 Rufus Isaacs, marki av Reading 1934 Feltmarskalk Lord William Birdwood 1951 ledig 1972 General Norman Tailyour, K.C.B., D.S.O. 1980 Generalmajor Ian Harrison 2009 Generalmajor G S Robison, og deretter knyttet til utnevnelsen av kommanderende general den kongelige britiske marine

 Referanser 

 Litteratur 
 Coad, Jonathan (1998): Deal Castle, Kent. London: English Heritage. ISBN 1-85074-697-4
 Colvin, H.M. (red) (1982): The History of the King's Works, Vol. IV, 1485–1600, Part II.
 Fry, Plantagenet Somerset (1980): The David & Charles Book of Castles. David & Charles. ISBN 0-7153-7976-3
 Harrington, Peter (2007): The castles of Henry VIII. Oxford: Osprey. ISBN 978-1-84603-130-4
 Morley, B. M. (1976): Henry VIII and the development of coastal defence. London: H.M. Stationery Office. ISBN 0-11-670777-1

 Eksterne lenker 

 Nettsted hos English Heritage
 Detaljert historisk nedtegnelse fra Deal Castle
 Kortsammendrag hos Britain Express
 Kort historie om Deal Castle
 Deal Castles historie med lokalisering og bilparkering, også om byen ved siden av

Kategori:English Heritage
Kategori:Kent
Kategori:Festninger i England